Title: Maske danes, obrazi jutri
Description: Tradicionalno karnevalsko kulturo slovenskih mest in trgov 20. stoletja, ki smo jo postavili v ospredje z razstavo in s katalogom Maske danes, obrazi jutri, je v 20. stoletju zajel neustavljiv proces spreminjanja. Medtem ko je bila tradicionalna maska predvsem zastrašujočega videza in vedenja, danes pustne maske postajajo lepše in prijaznejše. Nekdanje obredne vsebine so prerasle v zabavo, ki poprej ni bila značilnost tradicionalnih pustnih likov in njihovega tostranskega poslanstva. Razvija se nova urbana karnevalska kultura, katere sestavine postajajo burkaštvo, satira, veselje, ples in zabava. Karneval (pust) se je spremenil v festival, ki odseva tradicijo in sodobnost, globalne informacije, modo, množično in popularno kulturo itd. Fotografska razstava tako želi predstaviti delček bogate karnevalske kulture na slovenskem.
Subjects: Social life and customs, Festivals, Processions
Places: Slovenia
Time periods: 20th century